《招隐诗 其二》
明代·释今沼

飞鸟处巢穴，遥知风雨期。吾乃为人期，胡为独后时。

秋风萎嘉木，白露盈庭帏。昔者荷筱子，沮溺相因依。

岂不惜贤达，殊路安可希。南涧有蘋藻，北山唯蕨薇。

岁晏归敝庐，策杖任所之。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。